শিৱসাগৰৰ ১৫৩০ গৰাকী বেতন বঞ্চিত শিক্ষকে যোৱা ২৬ জুলাইত শিৱসাগৰ পুখুৰীত সমুহীয়া আত্মজাহৰ যি প্ৰতিবাদী কাৰ্য্যসূচী লৈছিল তাক বাতিল কৰিবলৈ জিলা প্ৰশাসনে এইসকল বেতন বঞ্চিত শিক্ষকৰ লগত আলোচনা কৰি ৭ দিনৰ ভিতৰত মুখ্য মন্ত্ৰী আৰু শিক্ষা মন্ত্ৰীৰ লগত আলোচনা অনুষ্ঠিত কৰিব বুলি প্ৰতিশ্ৰুতি দিছিল। কিন্তু জিলা প্ৰশাসনে দিয়া প্ৰতিশ্ৰুতি অনুসৰি ৭ দিন পাৰ হৈ যোৱাৰ পাছতো আজিলৈ কোনো আলোচনাৰ ব্যৱস্থা কৰা পৰিলক্ষিত নহ'ল।
শিৱসাগৰৰ এইসকল বেতন বঞ্চিত শিক্ষক আৰু বিভিন্ন দল সংগঠনৰ মাজত সোমবাৰে এখন প্ৰতিবাদী সভা অনুষ্ঠিত হয়। এই প্ৰতিবাদী সভাত জিলা বেতন বঞ্চিত শিক্ষক সমিতিয়ে অহা ১৪ আগষ্টৰ পৰা পুনৰ অনিৰ্দিষ্ট কালৰ বাবে আমৰণ অনশন কৰাৰ সিদ্ধান্ত গ্ৰহণ কৰে।
অহা ১৪ আগষ্টৰ পুৱাৰ ভিতৰত যদি ৰাজ্য চৰকাৰে এই শিক্ষক সকলৰ চাকৰি নিয়মীয়াকৰণ নকৰে তেন্তে ১৪ আগষ্টৰ দুপৰীয়াৰ পৰা আমৰণ অনশনৰ কাৰ্যসূচী ৰূপায়ন কৰিব বুলি সভাই ঘোষণা কৰে।
তদুপৰি বেতন বঞ্চিত শিক্ষক সকলে নিৰ্দিষ্ট দিনটোৰ ভিতৰত যদি চৰকাৰে এই বিষয়টো নিস্পত্তিৰ বাবে কোনো ব্যৱস্থা গ্রহণ নকৰে তেন্তে বিদ্যালয় সমুহত তলা বন্ধৰ কাৰ্যসূচী লোৱা হ'ব বুলি এক প্ৰস্তাৱ গ্ৰহণ কৰে।
কালিৰ প্ৰতিবাদী সভাত বেতন বঞ্চিত শিক্ষক সকলে পুনৰ আত্মজাহৰ সিদ্ধান্ত গ্রহণ কৰিছিল যদিও দল সংগঠনৰ অনুৰোধত সাময়িক ভাৱে এই কাৰ্যসূচী স্থগিত ৰখাৰ সিদ্ধান্ত লয়।
শিৱসাগৰ জিলা প্ৰশাসনে, প্ৰতিশ্ৰুতি দিও ৭ দিনৰ ভিতৰত আলোচনাৰ মাধ্যমেৰে বিষয়টো নিস্পত্তি কৰিব নোৱাৰাত এই প্ৰতিবাদী সভাই তীব্ৰ অসন্তুষ্টি প্ৰকাশ কৰিছে। লগতে জিলা প্ৰশাসনৰ যোগেদি অহা ১৪ আগষ্টৰ ভিতৰত মুখ্য মন্ত্ৰী আৰু শিক্ষা মন্ত্ৰীৰ লগত আলোচনাত মিলিত হোৱাৰ বাবে এক প্ৰস্তাৱ গ্ৰহণ কৰে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
